རེ་བ་འབྲས་བཅས་བྱིས་པ་མང༌། །རྟག་
པར་བདེ་བའི་ལམ་རྙེད་པ། །འདི་ལ་ཆུང་ངུར་མྱོང་བ་སྟེ། །ཕྱི་མ་ཆེན་པོར་མྱོང་བ་འོ། །ཞེས་པ་འདི་
བྱུང༌།
བརྒྱད་པ་དགེ་བ་བཅུ་པོ་དེ་དག་ཀྱང་ཀུན་སློང་དུག་གསུམ་དང་ཅུང་ཟད་འདྲེས་ཀྱང་མཐོ་རིས་
གསུམ་གྱི་ལུས་རྟེན་བསྐྱེད་ཅིང་། གསང་སྔགས་པ་སོགས་ཀྱི་དུག་གསུམ་པོ་དེ་ཡང་ཐབས་ལ་མཁས་
པས་ཟིན་ན་སངས་རྒྱས་ཀྱི་རྒྱུར་གྱུར་ཚུལ་དེ་ཉིད་སྟོན་པར་བྱེད་པ་ལ། གཏི་མུག་ཤས་ཆེའི་དགེ་བས་
མི༑ ༑ཞེས་སྡང་ཤས་ཆེ་ལྷ་མིན་ཏེ། །ཆགས་པས་ལྷ་ཡི་གནས་སུ་འགྲོ། །ཉོན་མོངས་ཟད་པས་མྱ་
ངན་འདས། །ཐབས་བཅས་བྱང་ཆུབ་ཆེན་པོའི་རྒྱུ། །ཞེས་པ་འདི་བྱུང༌།
དགུ་པ་ཀུན་ནས་དགེ་བའི་སྤྱོད་ཚུལ་དེ་ཉིད་སྟོན་པར་བྱེད་པ་ལ། འདོད་ཆགས་ཞེ་སྡང་གཏི་
མུག་གིས། །མ་བསླད་ཡིད་གང་དད་པ་དང༌། །བྱམས་དང་སྟིང་རྗེས་བྱང་སེམས་ཀྱིས། །ཀུན་ནས་
བསླངས་པའི་སྦྱིན་པ་དང༌། །ཚུལ་ཁྲིམས་བཟོད་དང་བརྩོན་འགྲུས་དང༌། །བས་གཏན་དང་ནི་ཤེས་
རབ་རྣམས། །སྒོ་གསུམ་པོ་ཡིས་ལེགས་བསྒྲུབས་པ། །ཀུན་ནས་དགེ་བའི་སྤྱོད་པ་སྟེ། །ཞེས་པ་འདི་
བྱུང༌།
བཅུ་པ་ཀུན་ནས་དགེ་བའི་ལས་དེ་དག་གི་ཐུན་མོང་གི་འབྲས་བུ་འབྱུང་ཚུལ་དེ་ཉིད་སྟོན་
པར་བྱེད་པ་ལ། འབྱོར་དང་མཐོ་རིས་བདེ་བ་དང༌། །གཟུགས་བཟང་དོན་ཀུན་ལྷུན་
གྲུབ་དང༌། །ཡིད་ཞི་བ་དང་མ་རྨོངས་པ། །འཇིག་རྟེན་འདིར་སྨིན་འབྲས་བུ་སྟེ། །ཞེས་པ་འདི་བྱུང༌།
བཅུ་གཅིག་པ་ཀུན་ནས་དགེ་བ་དེ་དག་གིས་ཐུན་མོང་མ་ཡིན་པའི་འབྲས་བུ་འབྱུང་ཚུལ་དེ་
20

འཇམ་མགོན་ཨ་མེས་ཞབས་ངག་དབང་ཀུན་དགའ་བསོད་ནམས་ཀྱི་གསུང་འབུམ། པོད་བཅུ་པ།
ཉིད་སྟོན་པར་བྱེད་པ་ལ། །དཔལ་དང་གྲགས་དང་མཚན་དཔེ་དང༌། །རྨད་དུ་བྱུང་བའི་འཕྲིན་ལས་
དང༌། །ཏིང་འཛིན་མངོན་ཤེས་རྫུལ་འཕྲུལ་དང༌། །མི་འཇིགས་ཡང་དག་རིག་པ་ཡི། །དབང་ཕྱུག་ཕུན་
སུམ་ཚོགས་པ་རྣམས། །མཐར་ཐུག་པ་ཡི་འབྲས་བུའོ། །ཞེས་པ་འདི་བྱུང༌།
བཅུ་གཉིས་པ་མ་དག་པའི་སྦྱིན་སོགས་ངོས་བཟུང་བ་དེ་ཉིད་སྟོན་པར་བྱེད་པ་ལ། །གསོད་
སར་སེམས་ཅན་སྦྱིན་པ་སོགས། ཀུན་སློང་ལྷག་བསམ་མིན་ཕྱིར་དང༌། །སྲོག་ལ་ཉེ་བར་འཚེ་བའི་
ཕྱིར། །དགེ་བའི་གཟུགས་བརྙན་ལྟ་བུ་སྟེ། །འབྲས་བུ་སྡུག་བསྔལ་སྐྱེད་བྱེད་ཡིན། །ཞེས་པ་འདི་བྱུང༌།
བཅུ་གསུམ་འཆི་ཁ་མའི་མཚམས་སྦྱོར་གྱི་བསམ་པ་དགེ་མི་དགེའི་དབང་གིས་འཕེན་བྱེད་དང་
རྫོགས་བྱེད་ཀྱི་ལས་ཀྱི་འབྲས་བུ་སྣ་ཚོགས་སུ་འགྱུར་ཚུལ་དེ་ཉིད་སྟོན་པར་བྱེད་པ་ལ། རྟག་པར་
སྡིག་པའི་ལས་བསགས་ཀྱང༌། །འཆི་ཚེ་དགེ་བས་མཚམས་སྦྱར་ན། །འཕེན་བྱེད་དགེ་བས་འཕངས་
པའི་ཕྱིར། །བདེ་འགྲོར་སྐྱེས་ཀྱང་རྫོགས་བྱེད་ལས། །སྡིག་པས་ནད་ཅན་དབུལ་པོ་སོགས། །རྟག་
པར་སྡུག་བསྔལ་གྱིས་གཟིར་འགྱུར། །རྟག་ཏུ་དགེ་བའི་ལས་བསགས་ཀྱང༌། །འཆི་ཚེ་སྡིག་པས་
མཚམས་སྦྱར་ན། །འཕེན་བྱེད་སྡིག་པས་འཕངས་པའི་ཕྱིར། །ངན་འགྲོར་སྐྱེས་ཀྱང་རྫོགས་བྱེད་
ལས། །དགེ་བས་ཀླུ་ཡི་དབང་པོ་དང༌། །གནོད་སྦྱིན་མཆོག་སོགས་བདེ་ལྡན་འགྱུར། །ཞེས་པ་འདི་བྱུང་།
བཅུ་བཞི་པ་འཕེན་རྫོགས་གཉིས་ཀ་སྡིག་པས་འབྲས་བུ་སྡུག་བསྔལ་བསྐྱེད་པ་དང༌། འཕེན་
རྫོགས་གཉིས་ཀ་དགེ་བས་འབྲས་བུ་བདེ་བ་བསྐྱེད་པ་དང༌། འཕེན་རྫོགས་དགེ་སྡིག་འདྲེས་མ་
ལས་འབྲས་བུ་བདེ་སྡུག་འདྲེས་མ་སྐྱེད་པ་དང༌། འཕེན་བྱེད་ཀྱི་ལས་མཆོག་དམན་གྱི་བྱེ་བྲག་གིས་
འབྲས་བུ་སྨིན་པ་ཉེ་རིང་དུ་འགྱུར་ཚུལ་རྣམས་སྟོན་པ་ལ། གཉིས་ཀ་སྡིག་པས་རྟག་ཏུ་སྡུག །གཉིས་
ཀ་དགེ་བས་རྟག་པར་བདེ། །དགེ་སྡིག་མ་འདྲེས་སྤྱད་པའི་འབྲས། །མ་འདྲེས་མྱོང་ཞིང་འདྲེས་མ་
ཡིས། །འདྲེས་མར་མྱོང་འགྱུར་འཕེན་པའི་མཐུ། །མཆོག་དང་དམན་པའི་བྱེ་བྲག་གིས། །སྐྱེས་དང་
ལན་གྲངས་གཞན་དུ་མྱོང༌། །ཞེས་པ་འདི་བྱུང༌།
བཅོ་ལྔ་པ་དགེ་སྡིག་གང་ཡིན་ཀྱང་རྒྱུའི་ནུས་པ་སྟོབས་ཆེན་བསགས་པའི་འབྲས་བུ་ངེས་པར་
21

ལས་འབྲས་གསལ་བའི་མེ་ལོང་ཞེས་བྱ་བའི་དོན་འགྲེལ་བསོད་ནམས་རྒྱས་པའི་ཉིན་བྱེད།
མྱོང་དགོས་ཀྱང༌། རྐྱེན་གྱི་ནུས་པས་མྱུར་བུལ་སོགས་མ་ངེས་པར་འགྱུར་ཚུལ་དེ་ཉིད་སྟོན་པར་བྱེད་
པ་ལ། །རྒྱུ་ཡི་ནུས་པས་སྟོབས་ཆེའི་ལས། །འབྲས་བུ་ངེས་པར་མྱོང་འགྱུར་ཏེ།རྐྱེན་གྱི་ནུས་པས་མ་
ངེས་འགྱུར། །ཞེས་པ་འདི་བྱུང༌།
བཅུ་དྲུག་པ་མདོར་བསྡུ་ན་བསམ་སྦྱོར་དག་པའི་དགེ་བ་ལ་འབྲས་བུ་བདེ་བ་བསྐྱེད་པ་དང༌།
བསམ་སྦྱོར་ངན་པའི་སྡིག་པ་ལ་འབྲས་བུ་སྡུག་བསྔལ་བསྐྱེད་པ་ནི་ཆོས་ཉིད་ཡིན་ནོ། །ཞེས་པའི་
ཕྱིར་དུ་དེ་ཉིད་དཔེ་དང་བཅས་ནས་སྟོན་པར་བྱེད་པ་ལ། ཇི་ལྟར་ནས་དང་འབྲས་ཀྱི་ནི། །ས་བོན་
སོ་སོར་བཏབ་པ་ལས། །མྱུ་གུའང་འཆོལ་པ་མེད་པ་ནི། །སོ་སོར་སྨིན་པ་ཇི་བཞིན་དུ།
པའི་ལས་ཀྱིས་ཀྱང༌། །བདེ་སྡུག་འབྲས་བུ་སོར་སོར་འབྱིན། །ཞེས་པ་འདི་བྱུང༌།
།དགེ་དང་སྡིག་
བཅུ་བདུན་པ་ཡུལ་དངོས་པོ་དང་བསམ་པའི་སྟོབས་ཤིན་ཏུ་མཐུ་ཆེ་བའི་ལས་སུས་ཀྱང་མི་བཟློག་
པར་བསྟན་པར་དང༌། དེའི་གཉེན་པོའི་ལསལ་འབད་པ་བྱ་དགོས་ཚུལ་དེ་ཉིད་སྟོན་པར་བྱེད་པ་ལ།
ཡུལ་དང་དངོས་པོ་བསམ་པའི་སྟོབས། །ཤིན་ཏུ་མཐུ་དང་ལྡན་པའི་འབྲས༎རྒྱལ་བས་བཟློག་པར་
མི་སྤྱོད་ན། །གཞན་གྱིས་སྨོས་ཀྱང་ཅི་ཞིག་དགོས། །འོན་ཀྱང་བྱང་ཆུབ་སེམས་སོགས་དང༌། །ཡང་
དག་སྟོང་ཉིད་ཡེ་ཤེས་ཀྱིས། །ལས་ཀྱི་སྒྲིབ་པ་ཀུན་སེལ་བ། །རྩ་བའི་གཉེན་པོ་ཡིན་ཕྱིར་འབད། །
ཅེས་པ་འདི་བྱུང༌།
བཅོ་བརྒྱད་པ་དེ་ལྟར་ལས་འབྲས་ཀྱི་རྣམ་གཞག་ཤེས་པའི་ཕན་ཡོན་དེ་ཉིད་དཔེ་དང་བཅས་
ནས་སྟོན་པར་བྱེད་པ་ལ། དེ་ལྟའི་རྒྱུ་འབྲས་རྟེན་འབྲེལ་ལ། །ཡིད་ཆེས་གུས་པས་སྡིག་པའི་ལས། །
སྤོང་དང་དགེ་ལས་བསྒྲུབ་པ་ལ། །འཇུག་པར་འགྱུར་བ་ཡིན་ཏེ་དཔེར། །མིག་ལྡན་གཡང་སའི་
ལམ་དོར་ནས། །བདེ་བའི་ལམ་ལ་འཇུག་པ་བཞིན། །འཇིག་རྟེན་པ་ཡི་ཡང་དག་བལྟ། །ཆེན་པོ་སུ་
ལ་ཡོད་གྱུར་པ། །དེ་ནི་ཚེ་རབས་སྟོང་དུ་ཡང༌། །ངན་འགྲོར་འགྲོ་བ་མ་ཡིན་ནོ། །ཞེས་པ་འདི་བྱུང༌།
བཅུ་དགུ་པ་སྡིག་པས་ཅུང་ཟད་གོས་ཀྱང་དེ་མ་ཐག་བཤགས་པ་བྱ་བ་དང༌། དགེ་བ་ཅུང་ཟད་
ཙམ་ལ་ཡང་བསྔོ་བ་དང་སྨོན་ལམ་གྱིས་རྒྱས་འདེབས་པ་སོགས་ཐབས་ལ་མཁས་པའི་ཁྱད་པར་གྱིས་
22

འཇམ་མགོན་ཨ་མེས་ཞབས་ངག་དབང་ཀུན་དགའ་བསོད་ནམས་ཀྱི་གསུང་འབུམ། པོད་བཅུ་པ།
ཟིན་ན་འབྲས་བུ་མཆོག་གི་དངོས་གྲུབ་ཀྱང་བདེ་བླག་ཏུ་བསྒྲུབ་ཚུལ་དེ་ཉིད་སྟོན་པར་བྱེད་པ་ལ།
སྡིག་ལ་འཛེམས་ཤིང་བཤགས་པ་དང༌། དགེ་ལ་སྤྲོ་ཞིང་ཡོངས་བསྔོས་པས། །སྔ་མའི་རྒྱུ་ལས་འབྲས་
བུའི་ཆོས། །ཤིན་ཏུ་འཕེལ་བར་འགྱུར་བས་ན། །ཐམས་ཅད་མཁྱེན་པའི་གོ་འཕང་ནི། །ཚེགས་མེད་
པར་ཡང་འགྲུབ་པར་འགྱུར། །ཞེས་པ་འདི་བྱུང༌།
ཉི་ཤུ་པ་ཀུན་རྫོབ་ཏུ་ལས་རྒྱུ་འབྲས་དེ་རྣམས་རྟེན་འབྲེལ་དུ་ཤེས་པར་བྱ་ཞིང༌། དེ་ལ་བརྟེན་
ནས་དེའི་ཆོས་ཉིད་སྤྲོས་བྲལ་ཡང་རྟོགས་པར་འགྱུར་བ་ཡིན་ནོ་ཞེས་པའི་ཚུལ་དེ་སྟོན་པར་བྱེད་པ་
ལ༑ ཀུན་རྫོབ་རྒྱུ་འབྲས་རྟེན་འབྲེལ་དུ། །ཤེས་པས་དེ་ཡི་ཆོས་ཉིད་ཀྱང༌། །སྤྲོས་བྲལ་ཉིད་དུ་རྟོགས་
པར་འགྱུར། །ཞེས་པ་འདི་བྱུང༌། ཉེར་གཅིག་པ་དེ་ལྟར་རྒྱུ་འབྲས་ཀྱི་རྟེན་འབྲེལ་ལེགས་པར་ཤེས་
པ་ནི་ལྟ་བ་དང་སྤྱོད་པ་རྣམ་པར་དག་པའི་གཞི་ཡིན་པས་ཐར་འདོད་རྣམས་ཀྱིས་ཐོག་མ་ཉིད་ནས་
ཅིས་ཀྱང་བསླབ་པར་བྱ་དགོས་པ་ཡིན་ནོ། །ཞེས་པ་དེ་ཉིད་སྟོན་པར་བྱེད་པ་ལ། དེ་ལྟར་རྒྱུ་དང་
འབྲས་བུ་ཡི། །རྟེན་ཅིང་འབྲེལ་འབྱུང་ལེགས་ཤེས་པ། །ལྟ་སྤྱོད་རྣམ་པར་དག་པའི་གཞི། །ཡིན་
ཕྱིར་དང་པོར་བསླབ་པར་བྱ། །ཞེས་པ་འདི་བྱུང༌།
དེ་ཡན་གྱིས་བརྩམ་པར་བྱ་བ་གཞུང་གི་དོན་མ་ལུས་པ་བཤད་ཟིན་ནས། གསུམ་པ་རྩོམ་པ་
མཐར་ཕྱིན་པ་མཇུག་གི་དོན་ལ་ལྔ་ཡོད་པ་ལས། དང་པོ་བསྟན་བཅོས་སྐུར་བ་པོའི་གང་ཟག་དེ་
ཉིད་སྟོན་པར་བྱེད་པ་ལ། གཞོན་ཀྱང་རྒན་པའི་གཞི་ལ་གནས། །འབྱོར་ཡང་ཡོན་ཏན་ཆེད་ཕྱིར་
འཛིན། །ཆེན་པོར་གྱུར་ཀྱང་ཁེངས་བྲལ་བ། །ཇིམ་གྱིམ་ཞེས་བྱས་ལེགས་བསྐུལ་ནས། །ཞེས་པ་འདི་
བྱུང༌།
གཉིས་པ་བསྟན་བཅོས་རྩོམ་པ་པོའི་གང་ཟག་དེ་ཉིད་སྟོན་པར་བྱེད་པ་ལ། གསུང་རབ་རབ་
ཏུ་རྣམ་འབྱེད་པའི། །ཤེས་རབ་རབ་གསལ་བསྟན་བཅོས་ཀུན། །མཁྱེན་རབ་རབ་མཆོག་གསུངས་
པ་བཞིན། །རབ་ཏུ་སྨྲ་བ་འཕགས་པས་སྦྱར༎ཅེས་པ་འདི་བྱུང༌།
གསུམ་པ་བསྟན་བཅོས་བརྩམས་པའི་དགེ་བ་བསྔོ་བ་དེ་ཉིད་སྟོན་པར་བྱེད་པ་ལ། དགེ་བ་དེ་
23

ལས་འབྲས་གསལ་བའི་མེ་ལོང་ཞེས་བྱ་བའི་དོན་འགྲེལ་བསོད་ནམས་རྒྱས་པའི་ཉིན་བྱེད།
ཡིས་འགྲོ་བ་ཀུན། །ཀུན་ཏུ་མི་དགེའི་སྤྱོད་པ་ཀུན། །ཀུན་ནས་སྤངས་ཏེ་རྒྱལ་བ་ཀུན། །ཀུན་ཏུ་མཉེས་
པའི་ལམ་སྟོན་ཤོག །ཅེས་པ་འདི་བྱུང་།
བཞི་པ་བསྟན་བཅོས་འདི་ཉིད་མིང་དོན་དཔེ་དང་སྦྱར་ཏེ་གསུངས་པ་དེ་ཉིད་སྟོན་པར་བྱེད་
པ་ལ། རྒྱལ་བའི་གསུང་རབ་རིན་ཆེན་ལས། །རྣམ་དཔྱོད་མགར་བས་ལེགས་བསྒྲུབས་པའི། །ལས་
འབྲས་གསལ་བའི་མེ་ལོང་ལ། །བློ་གསལ་རྣམས་ཀྱིས་བལྟ་བར་གྱིས། །ཞེས་པ་འདི་བྱུང༌།
ལྔ་པ་བསྟན་བཅོས་འདི་ཉིད་ཀྱི་སྦྱར་བྱང་ཚིགས་ལྷུག་གི་སྒོ་ནས་སྤེལ་བ་གཞུང་ཚད་དང་བཅས་
ཏེ་བཤད་པ་གསུངས་པ་དེ་ཉིད་སྟོན་པར་བྱེད་པ་ལ། ལས་རྒྱུ་དང་འབྲས་བུའི་རྣམ་པར་གཞག་པ་
གསལ་བར་སྟོན་པ། ལས་འབྲས་གསལ་བའི་མེ་ལོང་ཞེས་བྱ་བ་ལུང་དང་རིགས་པས་དེ་ཁོ་ན་ཉིད་
ཕྱིན་ཅི་མ་ལོག་པར་སྨྲ་བ་འཕགས་པ་ཞེས་བྱ་བས་ས་ཕོ་རྟའི་ལོ་སྟོན་ཟླ་ར་བའི་ཚེས་བཅུ་དགུ་ལ་
སྦྱར་བའོ། །ཚིགས་སུ་བཅད་པ་བཞི་བཅུ་ཐམ་པ་བཞུགས་སོ། །ཞེས་པ་འདི་བྱུང༌། དེ་རྣམས་ཀྱིས་
འགྲོ་བའི་མགོན་པོ་ཆོས་ཀྱི་རྒྱལ་པོ་འཕགས་པ་རིན་པོ་ཆེའི་གསུང་རབ་དྲི་མ་མེད་པ་ལས་འབྲས་
གསལ་བའི་མེ་ལོང་ཞེས་བྱ་བའི་དོན་འགྲེལ་བསོད་ནམས་རྒྱས་པའི་ཉིན་བྱེད་ཅེས་བྱ་བ་མ་ལུས་
པ་བཤད་ཟིན་ཏོ། །
འདིར་སྨྲས་པ། ངོ་མཚར་འཇིག་རྟེན་པ་ཡི་ཡང་དག་ལྟ། །རྒྱུད་ལ་སྐྱེས་པའི་བསོད་ནམས་པདྨའི་
ཚལ། །རྒྱས་པར་འདོད་པའི་དཔྱོད་ལྡན་འགའ་ཡོད་ན། །བསྟན་བཅོས་ཉིན་མོར་བྱེད་འདི་གུས་པས་
ལོངས། །སྔོན་ཚེ་ཆོས་ཀྱི་རྒྱལ་པོ་ས་སྐྱ་པ། །དཔལ་ལྡན་འཕགས་པའི་མཐུ་སྟོབས་གཟི་འོད་ཀྱིས༎
བོད་དང་བོད་ཆེན་འཕགས་པའི་ཡུལ་ཀུན་ཀྱང༌། །རྒྱས་པར་བཀང་སྟེ་ཀུན་གྱིས་ཞབས་ལ་གཏུགས།།
དུས་དེར་ས་བདག་རྒྱལ་པོས་ཆོས་ཡོན་དུ། །གངས་ཅན་ལྗོངས་འདི་མ་ལུས་ཕུལ་བའི་ཚེ། །ཀུན་
ཀྱང་ཕྱོགས་རིགས་མེད་པ་རང་གནས་སུ། །གང་དགའི་ཚུལ་གྱིས་བདེ་བར་བསྐྱངས་ཞེས་ཐོས༎དེ་
འདྲའི་བཀའ་དྲིན་ཀུན་གྱིས་དྲན་འོས་ཀྱང༌། །དེང་དུས་གློ་བུར་རྐྱེན་གྱི་ཆེར་རློམ་འགའ༎རྩོད་བྲལ་
ཆོས་དང་གང་ཟག་ཁུངས་ཐུབ་རྣམས། །བོར་ནས་གསར་བྱུང་མཁས་རློམ་མཚར་དུ་འཛིན། །འོད་
24

འཇམ་མགོན་ཨ་མེས་ཞབས་ངག་དབང་ཀུན་དགའ་བསོད་ནམས་ཀྱི་གསུང་འབུམ། པོད་བཅུ་པ།
ཀྱང་རང་ཉིད་བློ་མིག་རབ་གསལ་བས། །ཆོས་ཀྱི་རྒྱལ་པོའི་ངོ་མཚར་རྣམ་ཐར་ལ། །བྱས་ཤེས་དྲིན་
གཟོ་སྐྱེས་ནས་འདི་སྦྱར་བའི། །དགེ་བས་རང་གཞན་དོན་ཀུན་ལྷུན་གྲུབ་ཤོག །
ཅེས་སྲིད་པ་གསུམ་གྱི་བླ་མ་འགྲོ་བའི་མགོན་པོ་ཆོས་ཀྱི་རྒྱལ་པོ་འཕགས་པ་རིན་པོ་ཆེའི་གསུང་
རབ་དྲི་མ་མེད་པ་ལས་འབྲས་གསལ་བའི་མེ་ལོང་ཞེས་བྱ་བའི་དོན་འགྲེལ་བསོད་ནམས་རྒྱས་པའི་
ཉིན་བྱེད་ཅེས་བྱ་བ་འདི་ཡང༌། འཇམ་དཔལ་གྲུབ་པའི་དཔའ་བོ་པདྨའི་རྣམ་སྤྲུལ་པུཎྱ་ཨིནྡྲ་དང༌།
རྒྱས་སྲས་ཞི་བ་འཚོའི་རྣམ་པར་སྤྲུལ་པ་སྦས་པའི་རྣལ་འབྱོར་སྔགས་འཆང་གྲགས་པ་བློ་གྲོས་རྒྱལ་
མཚན། རིགས་ཀུན་གྱི་ཁྱབ་བདག་དྲུག་པ་རྡོ་རྗེ་སེམས་དཔའ་དང་གཉིས་སུ་མེད་པའི་མཁྱེན་བརྩེ་ནུས་
གསུམ་གྱི་མངའ་བདག་རྒྱལ་བ་མུས་པ་ཆེན་པོ་རྡོ་རྗེ་འཆང་སངས་རྒྱས་རྒྱལ་མཚན། སྤྲུལ་པའི་སྐུ་
སྤྱན་སྔ་རིན་པོ་ཆེ་ཨཱ་ནནྡའི་མཚན་ཅན་ལ་སོགས་ཏེ་ཡོངས་འཛིན་བསླུ་མེད་དམ་པ་དུ་མའི་ཞབས་
རྡུལ་སྤྱི་བོས་བླངས་པའི་ས་སྐྱ་པ་སྔགས་འཆང་ངག་དབང་ཀུན་དགའ་བསོད་ནམས་གྲགས་པ་རྒྱལ་
མཚན་དཔལ་བཟང་པོས་ཤིང་མོ་གླང་ལོ་དབོ་ཟླ་བའི་ཡང་ངོའི་ཚེས་ལ། དཔལ་ས་སྐྱའི་གཞི་ཐོག་
བླ་བྲང་གི་ཆོས་ཀྱི་རྒྱལ་པོ་འཕགས་པ་རིན་པོ་ཆེ་ཉིད་ཀྱི་བཞུགས་ཁྲི་པདྨ་ཅན་གྱི་དྲུང་དུ་ལེགས་པར་
སྦྱར་བའི་ཡི་གེ་པ་ཡང་རང་ཉིད་ཀྱིས་བགྱིས་པ་འདིས་འཕྲལ་དང་ཡུན་དུ་དགེ་ལེགས་སུ་གྱུར་ཅིག།
འདི་བརྩམས་དགེ་བའི་བསོད་ནམས་ཀྱིས། །བདག་དང་སློབ་མར་བཅས་པ་རྣམས། །དུས་འདིར་
ཚེ་རིང་ནད་མེད་ཅིང༌། །ཕྱི་མ་བདེ་བ་ཅན་བགྲོད་ཤོག། །།སརྦ་མངྒ་ལཾ།། །།
25